Charlie Higson

Charlie Higson (s. 3. heinäkuuta 1958 Frome, Somerset) on englantilainen näyttelijä, koomikko, käsikirjoittaja ja kirjailija.

Valmistuttuaan East Anglian yliopistosta Higson toimi ennen näyttelijänuraansa 1980-luvulla jonkin aikaa muusikkona The Higsons -nimisessä yhtyeessä. Suuren yleisön tietoisuuteen hän tuli BBC:n Ruuvit löysällä -sketsisarjan myötä. Hän toimi sarjan käsikirjoittajana ja esitti siinä lukuisia mieleenpainuvia hahmoja. Niistä ”pisnesmies Tonilla” oli kahden tuotantokauden ajan omaa nimeään kantanut sarja, jota Higson käsikirjoitti. Hän on näytellyt myös televisiosarjassa Randall and Hopkirk, jota hän on ohjannut ja käsikirjoittanut.

Vuonna 2004 Higson ryhtyi kirjoittamaan James Bond -romaaneja, jotka keskittyvät päähenkilön kouluvuosiin Etonissa. Ensimmäinen kirja, SilverFin , ilmestyi Britanniassa maaliskuussa 2005 (ilmestynyt suomeksi Kustannusosakeyhtiö Otavan kustantamana nimellä Hopeaevä kesällä 2006) ja toinen kirja, Blood Fever, vuoden 2006 tammikuussa (suomeksi nimellä Verikuume vuoden 2007 alussa). Kolmannen kirjan nimi on Korota tai kuole. Hänen neljäs kirjansa on nimeltään Hurricane Gold. Se ilmestyi vuonna 2008. Suomennoksesta ei ole vielä tietoa. Hänen aikomuksensa on kirjoittaa vielä ainakin kaksi nuoresta Bondista kertovaa kirjaa.

Suomennettuja teoksia 

 
Verikuume (Blood Fever, 2006). Suomentanut Jukka Nyman. Young Bond. Otava, 2007. ISBN 951-1-20727-6.
Korota tai kuole (Double or Die, 2007). Suomentanut Jukka Nyman. Young Bond. Otava, 2008. ISBN 951-1-21970-5.

Aiheesta muualla 

 Higsonin esittely BBC:n sivuilla
 Toinen Higsonin esittely BBC:n sivuilla
 Higsonin haastatteluja
 Elina Koivisto: Agentin oppivuodet. Keskipohjanmaa.
 

Englantilaiset näyttelijät
Brittiläiset koomikot
Brittiläiset kirjailijat
Vuonna 1958 syntyneet
Elävät henkilöt